**Қарағанды қаласы «№92 гимназия» КММ**

***(01.02.2019 жылы өткен ата-аналар жиналысындағы гимназия директоры К.Сейтимбетованың сөйлеген сөзі)***

Қарағанды қаласының «№92 гимназия» коммуналдық мемлекеттік мекемесінің қызметі Қазақстан Республикасының нормативтік актілерін орындауға және Білім беруді дамытудың мемлекеттік бағдарламасын орындауға бағытталған.

**ҚАРАЖАТТЫҢ БӨЛІНУІ**

Білім беру ұйымының қызметін қамтамасыз ету және дамыту мақсатында бюджеттен қаржы бөлу жыл сайын өсіп келеді.

Гимназияның қызмет етуіне 2018 жылы 184 млн 761 мың 700 теңге бөлінді.

Олардың ішінде:

* Қызметкерлердің жалақысы – 138 млн 550 мың 200 теңге
* Коммуналдық қызмет – 6 млн 291 мың теңге
* Работотехника кабинеті – 2 млн 370 мың теңге
* Компьютерлер /10 дана/ - 2 млн 452 мың 800 теңге
* ПИК /5 дана/ - 1 млн 718 мың 75 тенге
* Ауланы қоршау жұмысы- 3 млн 702 мың 500 теңге
* Әлеуметтік аз қамтылған отбасы балаларына ыстық тамақ – 1 млн 176 мың 200 теңге.

Гимназияның ақпараттандыру техникалық базасы:

* Барлық компьютерлер саны – 183
* 5-11 сынып оқушыларының саны – 456 бала
* 5 балаға 1 компьютерден келеді
* Интереактивті тақта – 7
* Пик – 5

**ГИМНАЗИЯНЫҢ САПАЛЫҚ ҚҰРАМЫ, КАДРМЕН ЖҰМЫС**

Қазіргі уақытта 65 мұғалім жұмыс істейді / декреттегі мұғалімдерді қоспағанда/

Жас маман саны - 7

Оның ішінде:

Жоғарғы санатты – 29

І санатты – 13

ІІ санатты – 18

Санатсыз - 5

«Мұғалім өз жұмысын үздіксіз жаңартып отырғанда ғана – мұғалім…» деп К.Д.Ушинский айтқандай, бұл күнде жаңашыл, жаңа талапқа сай ұстаздар ғана биік мақсатқа қол жеткізеді.

Сапалы білім беруде гимназия ұстаздарымен де жан –жақты жұмыстар жүргізілді. Атап айтқанда,

* білім саласына жаңалық болып кірген жаңартылған білім мазмұнымен оқыту ерекшеліктері туралы әріптестерге бағыт-бағдар беру,
* бөлім бойынша және тоқсандық жиынтық бағалау алу кестесі бекітіліп, жүргізілу жұмыстарына әдістемелік кеңес берілді.
* пән мұғалімдерімен жекелеме жұмыс жүргізіліп, электрондық журнал жүргізуге әдістемелік көмек көрсетілді;
* Критериалды бағалау бойынша нұсқаулық берілді;
* Оқушы үлгерімінің табелінің электрондық нұсқасын шығарып, жекелеме жұмыс жасау қадағаланды.
* І жартыжылдықта 10а,10ә, 8а,ә,б,6а,ә.б,5а,ә,б,1а,ә,б-сыныптарында жалпы –сыныптық бақылау жүргізілді. Бақылау барысында сынып оқушылары гимназия психологы, әлеуметтік педагог, гимназия медбикесі, сынып жетекшілер тарапынан жан-жақты бақылау жүргізіліп, нәтижесі анықтамаға тіркелді. Алдағы жұмыс барысына бағыт-бағдар белгіленді.
* Өткен екі тоқсан барысында жоспарға сай жаратылыстану пәндері (география, физика, химия, биология) пәндерінің, қазақ тілі мен әдебиеті, технология пәндерінің берілісі қаралды.
* Әр ай сайын тұрақты сынып электрондық журналдары тексеріліп, жекелеген пән мұғалімдеріне ескертулер жасалып, әдістемелік көмек көрсетілді.
* І оқу тоқсанының қорытындысы бойынша бір сабақтан «3», «4» шыққан оқушылар ( резервтегі) анықталып, әр пән мұғалімімен байланыс жасалып, әр оқушымен жекелеме жұмыс жасауға кеңес берілді. Жасалған жұмыс қорытындысы ІІ оқу тоқсаны барысында қадағаланып, бір тоқсандық қорытындысында бір сабақтан «3» шыққан 15 оқушы, «4» шыққан - 6 оқушы жақсы нәтиже көрсетіп, оқу екпіндісі мен оқу озаттары қатарына қосылды.

**ОҚУШЫЛАРМЕН ЖҰМЫС**

**I.«Дарындылық» бағыты**

**Оқушылардың облыстық ғылыми жобалар сайысы туралы**

Оқушыларды ғылыми ізденушілікке деген қызығушылығын қалыптастыру,шығармашылық қабілетін ашу, дамыту, ғылыми зерттеу әдістерін үйрету, шығармашылық тұлға қалыптастыру, білім ұйымдарында оқушыларды тәрбиелеуде олардың жан-жақты дамуын, еңбекке шығармашылық қатынасын, өмірлік, азаматтық белсенді позициясын қалыптастыруға және жоғары адамгершілік сапалары мен рухани құндылықтарының дамуына қарқынды ықпал ету,оқушыларға мамандық таңдауда кәсіби бағдар беру мақсатында ғылыми жобалар сайысына гимназияның 7 оқушысы ғылыми жобаларын облыстық сараптама комиссиясына тапсырды.Жобалар химия,биология ,этномәдениеттану, тіл білімі секциялары бойынша зерттелген болды. Аталған жобалар іріктеу кезенінен өтіп, облыстық сайысқа жіберілді.

Нәтижесінде 3 оқушының ғылыми жобасы облыстық деңгейде үздік боп танылып, жүлделі орындарға ие болды.

**Кесте №1 Облыстық ғылыми жобалар сайысының қорытындысы**

|  |  |  |  |  |  |
| --- | --- | --- | --- | --- | --- |
| **Р/н** | **Жоба авторы** | **Сыныбы** | **Тақырыбы** | **Жетекшісі** | **Орны** |
| 1 | Болат Мирас | 8 | Сыртқы жарнаманың сауаттылығы | Тусенова Б.К. | 3 |
| 2 | Матишева Мариям | 8 | Қазақстан мен Ұлыбританияның нанымдарының ұқсастығы мен айырмашылығы | Зейнелгабдина Ж.А. | 3 |
| 3 | Қамидулла Мөлдірмахаббат  Қапанова Адия | 10 | Билингвизм: влияние двуязычия на процесс обучения | Амангельдинова Б.И. | 2 |

Республикалық ғылыми жобалардың ережесіне сәйкес 10-11 сынып оқушылары жүлделі орындарды иеленген жағдайда, онлайн-тесттен сәтті өтсе, ғылыми жобалардың республикалық кезеңіне жолдама алады.

Нәтижесінде 11 сынып оқушылары Қамидулла Мөлдірмахаббат пен Қапанова Адия Алматыда өтетін ғылыми жобалар сайысына жолдама алды, онлайн тест кезінде 94 және 97 ұпай жинады.

**1-7 сынып оқушыларының «Зерде» республикалық ғылыми-зерттеу жұмыстары мен шығармашылық жобалары туралы**

Сайыстың ұйымдастырушылары Қазақстан Республикасыңың Білім және ғылым министрлігі мен «Дарын» Республикалық ғылыми-практикалық орталығы.Конкурстың негізгі мақсаты - интеллектуалды және шығармашылық әлеуетті балалардың когнитивті мүдделерін ынталандыру**.**

Аталған жобаға гимназияның 1-7 сынып оқушылары қатысты. Барлығы 9 жұмыс жіберілді.

Нәтижесі келесі:

|  |  |  |  |
| --- | --- | --- | --- |
| Р/н | Жүлдегердің аты-жөні | Орны | Секциясы |
| 1 | Болатов Ельхан | 2 | Экология |
| 2 | Барланов Нұрбек | 2 | Экология |
| 3 | Матишева Мариям | 3 | Ағылшын тілі |
| 4 | Сулейменов Диас | 3 | Экология |

**Жалпы білім беретін 15 пәндердін Республикалық олимпиадасының қорытындысы**

2018-2019 оқу жылының 1 оқу тоқсанының соңғы күндерінде дәстүрлі мектепішілік олимпиада өтті. Олимпиада мақсаты**:** оқушылардың ғылыми әрекетіне қызығушылығын ояту, насихаттау, дарынды оқушыларды анықтау үшін қажетті жағдайлар туғызу, оқушыларды әрі қарай зияткерлік жағынан дамыту, халықаралық, республикалық, облыстық олимпиадаларға оқушыларды таңдау, дайындау, білім дәрежесін жоғарылату.

Олимпиадаға қатысуға 89 оқушы тілек білдірді. Олимпиада 11 пәннен өтті.Қорытындылай келе қалалық кезеңіне 43 оқушы жіберілді.Биылғы ережеге сәйкес барлық 43 оқушы екінші турға жіберілді. Нәтижесінде қалалық кезеңінде гимназияның 12 оқушысы жүлделі орындарды иеленді. Былтырғы көрсеткіштерге қарағанда 1 оқушыға жүлделі орындар артты.

**Кесте №1 Пәндер бойынша ақпарат**

|  |  |  |  |
| --- | --- | --- | --- |
| **Р/н** | **Пәннің атауы** | **2017-2018 оқу жылы** | **2018-2019**  **оқу жылы** |
| 1 | Қазақ тілі | 4 | 3 |
| 2 | Орыс тілі | 4 | 3 |
| 3 | Құқықтану | 1 | 1 |
| 4 | Химия | 0 | 0 |
| 5 | География | 0 | 1 |
| 6 | Математика | 0 | 1 |
| 7 | Биология | 1 | 2 |
| 8 | Қазақстан тарихы | 0 | 1 |
|  | **Жүлдегер саны** | **11** | **12** |

Биылғы жетістіктердің ерекшеліктері, ол математика, география пәндерден жүлдегерлердің болуы, яғни жаратылыстану-математикалық бағыттағы пәндерден жүлдегерлердің қосылуы.

**«CLEVER» олимпиадасы туралы**

4-6 сынып оқушылары арасында математика, қазақ тілі, орыс тілі, ағылшын тілі пәндері бойынша  **«**CLEVER»олимпиадасы ұйымдастырылды.

Олимпиада екі кезеңнен тұрды: мектепшілік,облыстық. Олимпиаданың мектепшілік кезеңін өткізу үшін пәндік-әдістемелік комиссия және ұйымдастырушы комитеті құрылды.

Олимпиаданың мектепшілік кезеңіне пән мұғалімдері мен пәндік кафедра меңгерушілерінің ұсынысы бойынша математика, қазақ тілі, орыс тілі, ағылшын тілі пәндерінен қабілеті жоғары 4-6 сынып оқушылары қатысты.

Олимпиаданың облыстық кезеңіне мектепшілік кезеңнің жеңімпаздары қатысты.Олимпиаданың облыстық кезеңіне гимназиядан 6 оқушыдан құрылған команда ұсынылды (мектепшілік олимпиаданың жеңімпаздарын).

Гимназияішілік кезеңнің нәтижесі бойынша облыстық кезенге келесі оқушылар жіберілді:

|  |  |  |  |
| --- | --- | --- | --- |
| **№** | **Тегі,аты-жөні** | **Сыныбы** | **Пәні** |
| 1 | Суртубаев Арлан | 6 | ағылшын тілі |
| 2 | Катренова Мерей | 5 | ағылшын тілі |
| 3 | Акболатова Аяжан | 6 | орыс тілі |
| 4 | Рахымбай Альтаир | 5 | орыс тілі |
| 5 | Ысқақнәби Мұхаммед | 4 | қазақ тілі |
| 6 | Енбаев Жанәділ | 4 | математика |
| 7 | Туякова Фатима | 6 | қазақ тілі |
| 8 | Торегожина Жамиля | 4 | орыс тілі |
| 9 | Кайдаров Санжар | 4 | ағылшын тілі |
| 10 | Амангельдыева Аружан | 5 | қазақ тілі |
| 11 | Даулетов Рауан | 5 | математика |
| 12 | Әбділда Амир | 6 | математика |

2018-2019 оқу жылының 3 қазанында облыстық кезеңі өтіп,нәтижесі төмендегідей болды.

|  |  |  |  |  |
| --- | --- | --- | --- | --- |
| **№** | **Тегі,аты-жөні** | **Сыныбы** | **Пәні** | **Орын** |
| 1 | Суртубаев Арлан | 6 | ағылшын тілі | **1** |
| 2 | Катренова Мерей | 5 | ағылшын тілі | **3** |
| 3 | Акболатова Аяжан | 6 | орыс тілі | **3** |
| 4 | Рахымбай Альтаир | 5 | орыс тілі | **3** |
| 5 | Ысқақнәби Мұхаммед | 4 | қазақ тілі | **3** |
| 6 | Енбаев Жанәділ | 4 | математика | **3** |
| 7 | Туякова Фатима | 6 | қазақ тілі |  |
| 8 | Торегожина Жамиля | 4 | орыс тілі |  |
| 9 | Кайдаров Санжар | 4 | ағылшын тілі |  |
| 10 | Амангельдыева Аружан | 5 | қазақ тілі |  |
| 11 | Даулетов Рауан | 5 | математика |  |
| 12 | Әбділда Амир | 6 | математика |  |

Облыстық кезенге жіберілген 12 оқушының 6-ы жүлделі орынды иеленді. Осы оқушыларды дайндаған келесі мұғалімдер: Амангельдинова Б.И., Саккулакова Т.Б. Жумабекова Н.Т., Батталова П.А. Карабек А.С., Жандарбекова М.М.

**Халықаралық пәндік олимпиада.**

Түркия мемлекетінің Анталия қаласында 28.10.- 04.11.2018 ж. аралығында халықаралық пәндік дәстүрлі олимпиада өтті.

Олимпиадаға 3-11 сыныптардан 33 оқушы қатысты. Оқушылардың ата-аналарынан өтініші және сенім хат негізінде өмір қауіпсіздігі мен денсаулығына жауапкершілік гимназияның биология пәні мұғалімі Қ.С.Балапанова, ағылшын тілі мұғалімі А.Н. Байгазиеваға,бастауыш сыныптар мұғалімдері Хамзина Н.Р.,Акмаганбетова А.М. жүктелді.Жалпы жүлделі орындар саны 9 болды.

Олимпиада бойынша жалпы нәтиже-таблица

|  |  |  |  |  |
| --- | --- | --- | --- | --- |
| **Р\н** | **Оқушының аты-жөні** | **Пәндердің атауы** | **Орындары** | **Жүлдегердің мұғалімі** |
| 1 | Жалғасова А. | Ағылшын тілі | 3 | Кудуманова Д. |
| 2 | Жанатбек Д. | Ағылшын тілі | 3 | Жортарова А. |
| 3 | Абильдин Н. | Ағылшын тілі | 3 | Кудуманова Д. |
| 4 | Куанбек Н. | Познание мира | 2 | Акмаганбетова А. |
| 5 | Камидулла М. | Орыс тілі | 2 | Амангельдинова Б. |
| 6 | Жувандыкова С. | Орыс тілі | 3 | Амангельдинова Б. |
| 7 | Жакбаева Г. | Биология | 2 | Балапанова К.С. |
| 8 | Шаженова А. | Биология | 3 | Балапанова К.С. |
| 9 | Алжанов А. | Биология | 3 | Балапанова К.С. |

Былтырғы жылмен салыстырғанда жүлдегерлер саны 2 оқушыға кеміді.Былтырғы жүлдегерлер 11 сынып оқушылары болды.

**Қалалық білім бөлімінің тарапынан ұйымдастырылатын сайыстар туралы**

**«MY MAGIC BOX»сайысы**

«MY MAGIC BOX» сайысы ҚББ ұйымдастыруымен өтті.Сайысқа Қарағанды қаласының 2-4 сынып оқушылары қатысты. Ресми ұйымдастырушылар:«Oxford University Press» баспасының Казақстан мен Қырғызстандағы ресми өкілі “InterPress Distribution” ЖШС компаниясы Сайыстың мақсаты: ағылшын тілін үйренуге уәжді жоғарлата отырып, білім беру мекемелеріндегі басауыш сынып оқушыларының шығармашылық қабілеттерін шыңдау.

Гимназиядан 2 «Б» сынып оқушысы Сайранбек Қасым қатысты.Пән мұғалімі-Кудуманова Д.С.

Сайыстың ерекшелігі: ата-ана, мұғалім, оқушы үшодағының ынтымақтастығы болды. Ата-аналар мұғаліммен қоса оқушыға презентация алдында сахнаға шығуда көмек-демеу берді.Оқушыға ата-анасы картоннан роботтың киімін жасағаны ұтымды болды,креативті көзқарасты көрсетті.

Нәтижесінде Сайранбек Қасым 2-сынып оқушылары арасында 3 орынды иеленді.

**«Менің өмірімдегі математика» конкурсы**

**Конкурстың негізгі мақсаты:**

Бастауыш сынып оқушыларын шығармашылық ізденіс және жобалық жұмыстарға баулу, оқушылардың математикалық сауаттылығын арттыру, мотивациялық, интеллектуалдық қабілеттерін дамыту, математикадан шығармашылық жұмыстарға тарту.

Байқауға 3 сыныптың 2 оқушысы қатысты.

Нәтижесінде Медеу М. мен Науханбек А. 3 орындарды иеленіп, дипломмен марапатталды. Жетекшілері бастауыш сынып мұғалімдері : Акмаганбетова А.М. мен Хамзина Н.Р.

**4 сынып оқушылары үшін**

**«Бәріміз оқимыз!»**

**қалалық байқау**

1.2. Байқау 2018-2019 оқу жылында "Оқу шаттығы" облыстық жобасы аясында өткізілді

Аталған сайысқа гимназияішілік сайыстың жеңімпазы Ысқақнәби Мухаммед қатысып,2 орынды иеленді.

Оқушыны сайысқа дайындаған жетекшісі Жумабекова Н.Т.

**Республикалық «Дарын» ғылыми-практикалық орталығының сайыстары**

**3-10 сынып оқушыларына арналған республикалық зияткерлік «Акбота» марафоны туралы**

Республикалық «Дарын» ғылыми-практикалық орталығының 23.08.2018 жылғы № 325/15-//-04 хаты негізінде 25.10.2018 жылы 3-10 сынып оқушылары арасында республикалық зияткерлік «Акбота» марафоны өтті.Бұл марафонға өз еркімен 111 оқушы қатысты.**Марафонның мақсаты:** дарынды балалардың дамуына жағдай жасау, республиканың интеллектуалдық әлеуетін арттыру және дарынды балаларға әлеуметтік қолдау көрсету.**Марафон келесі пәндерді қамтиды:**3-4 сыныптар – қазақ тілі,математика, жаратылыстану; 5-8 сыныптар - қазақ тілі математика, биология;9-10 сыныптар - қазақ тілі математика, физика, химия.Тапсырмаларды орындау үшін **для 3-4 сыныптарға -75 минут; 5-8 сыныптарға-90 минут; 9-10 сыныптарға 2 (екі) астрономиялық сағат берілді**Акбота» зияткерлік марафонға оқушылар өз еркімен, ата-аналардың келісімі бойынша қатысты.

Нәтижесінде 111 оқушының 56-сы жүлделі орындарды иеленіп, дипломдармен марапатталды.Барлық қатысушылар арнайы сертификатпен марпатталды.

**Республикалық дәстүрлі YIII Қасым Аманжолов оқулары**

Қарағанды облысының мәдениет, архивтер және құжаттама басқармасының ұйымдастыруымен, «Рухани жаңғыру» бағдарламасының аясында қазан айында гимназияның 10 сынып оқушысы Байжұманов Ерлан Республикалық дәстүрлі YIII Қасым Аманжолов оқуларына қатысып, «Ей,тәкаппар дүние,маған да бір қарашы...» номинациясы бойынша 3 орынды және ақшалай сыйлықты ұтып алды.

Оқулар барысында оқушы жатқа Қасым өлендерін айтып, жарысқа басқа қатысушыларымен түсе білді.Жарысқа оқушыны дайындаған қазақ тілі мен әдебиеті мұғалімі Намазбаева Ж.Ж.











**